CELEX: 62021CN0346
Language: mt
Date: 2021-06-04 00:00:00
Title: Kawża C-346/21: Talba għal deċiżjoni preliminari mressqa mit-Tribunal da Relação do Porto (il-Portugall) fl-4 ta’ Ġunju 2021 – ING Luxembourg SA vs VX

20.9.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 382/13
            
         
      Talba għal deċiżjoni preliminari mressqa mit-Tribunal da Relação do Porto (il-Portugall) fl-4 ta’ Ġunju 2021 – ING Luxembourg SA vs VX
      (Kawża C-346/21)
      (2021/C 382/16)
      Lingwa tal-kawża: il-Portugiż
      
         Qorti tar-rinviju
      
      Tribunal da Relação do Porto
      
         Partijiet fil-kawża prinċipali
      
      
         Rikorrent: ING Luxembourg SA
      
         Konvenut: VX
      
         Domandi preliminari
      
      
                  1)
               
               
                  L-Artikolu 8 tar-Regolament (KE) Nru 1393/2007 tal-Parlament u tal-Kunsill dwar in-notifika fl-Istati Membri ta’ dokumenti ġudizzjarji u extra-ġudizzjarji fi kwistjonijiet ċivili jew kummerċjali (notifika ta’ dokumenti) u li jħassar ir-Regolament tal-Kunsill (KE) Nru 1348/2000 (1), jista’ jiġi interpretat fis-sens li, għall-finijiet u ċ-ċirkustanzi ta’ din il-kawża, titqies li hija valida n-notifika permezz ta’ ittra rreġistrata ta’ kumpannija li l-uffiċċju rreġistrat tagħha jinsab fi Stat Membru ieħor mingħajr l-użu tal-formola li tinsab fl-Anness II tar-Regolament Nru 1391/2007?
               
            
                  2)
               
               
                  Ir-Regolament Nru 1393/2007 u l-prinċipji sottostanti tad-dritt tal-Unjoni jistgħu jiġu interpretati fis-sens li jipprekludu l-applikazzjoni tal-Artikolu 191(2) tal-Código de Processo Civil Português (il-Kodiċi ta’ Proċedura Ċivili Portugiż), fil-każ inkwistjoni, sa fejn din id-dispożizzjoni tipprevedi li l-invokazzjoni tan-nullità tan-notifika għandha sseħħ f’terminu ta’ żmien determinat (jew li kien ġie indikat għall-kontestazzjoni)?
               
            
         (1)  ĠU 2007, L 324, p. 79, rettifika fil-ĠU 2015, L 68, p. 91.